**TERMÉKNÉV WASSER-FLEX kenhető vízszigetelés**

**LEÍRÁS/ANYAGÖSSZETÉTEL** Egykomponensű, vizes bázisú felhasználásra kész, vízzáró, rugalmas, repedésáthidaló képességgel rendelkező kenhető szigetelés, amely környezetbarát, oldószermentes, természetes ásványi töltőanyagokat, acryl kötőanyagot és tulajdonságjavító adalékokat tartalmaz.

**ALKALMAZÁSI TERÜLET** A WASSER-FLEX kenhető vízszigetelés a burkolati rétegrendben üzemi és csapadékvíz elleni vízszigetelő rétegként alkalmazható, hidegburkolatok alá, kültérben és beltérben, oldalfalakon és aljzatokon, valamint gipszkarton szerkezeten. Vízzáró felületet képez, megvédi a burkolat alatti nedvességre érzékeny alapfelületet.

**TULAJDONSÁGOK** Impregnálódik a felület 100%-án, így a nedvesség nem tud az alapfelülethez jutni. Bedolgozásához csak hagyományos festő szerszámokra van szükség. Repedésáthidaló, rugalmasan eltömíti, illetve áthidalja a meglévő repedéseket (max. 5mm). Szakadási nyúlása 250%.

**ALAPFELÜLET JELLEMZŐI** Az alapfelület teljesen szilárd, por- és szennyeződésmentes, valamint teljes rétegvastagságában száraz legyen. A felület legyen sík, homogén, szennyeződésmentes. Amennyiben a fogadó felület, tartós nedvességterhelésnek van kitéve, a szigetelés nem alkalmazható.

**ALAPOZÁS** Amennyiben a szigetelendő felületet nagy nedvszívású, szükséges a GROUND univerzális mélyalapozó használata a megfelelő tapadás elősegítésére. A WASSER-FLEX kenhető vízszigetelő anyagot csak a mélyalapozó száradása után szabad felhordani. A GROUND termékünkről részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** WASSER-FLEX kenhető vízszigetelő anyagot rozsdamentes glettvassal hígítás nélkül, folytonosan kell a felületre 2 rétegben felhordani. A két réteg felhordása között minimum 3 óra száradási időnek kell eltelnie. A falsarkoknál, valamint a gépészeti csőáttöréseknél hálóerősítés és/vagy „bandázs szalag” elhelyezése javasolt a két réteg között. A rétegvastagság érje el a teljes felületen a minimum 2mm-t. A teljes száradás után (kb. 24 óra) a szigetelt felületre csak STONE SUPERFLEX, vagy STONE PREMIUM ragasztóval lehet burkolatot elhelyezni. A burkolatragasztóinkról részletes információt talál a [www.meton.hu](http://www.kingstone.hu) weboldalon.

**FONTOS TUDNIVALÓK** Negatív víznyomás estén nem alkalmazható! A WASSER-FLEX kenhető vízszigetelő anyag párás, ködös, esős időben, illetve tűző napon nem használható. A WASSER-FLEX kenhető vízszigetelő anyag felhordásához +5 – +25 °C közötti hőmérséklet javasolt. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. Felhordása és száradási ideje alatt a felületi és léghőmérséklet +5 °C alá nem süllyedhet, s ez idő alatt csapadék nem érheti. A termékeinkhez más anyagot házilag hozzáadni nem szabad! Fal és padlófűtéssel ellátott felület estén az anyag bedolgozása és kötésideje alatt a fűtés ne üzemeljen. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli! A termék felhasználása szakértelmet igényel!

**MINŐSÍTÉSEK / TERMÉKSZABVÁNY**

MSZ EN 14891:2017.

Azonosító szám: 11/6452.

**MŰSZAKI ALAPADATOK**

**Anyagigény:** 1,4 – 1,6 kg/m2, két rétegben.

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően.

**Hígítás:** nem szükséges.

**Javasolt rétegszám:** minimum 2 réteg.

**Felhordás eszközei:** ecset, rozsdamentes glettvas.

**Kültéri/beltéri:** kültéri és beltéri felhasználásra.

**Színválaszték:** halványkék.

**Hőmérséklet:** +5-+25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Rétegvastagság:** minimum 2mm.

**Száradási idő:** ~ 3 óra.

**Átvonhatóság:** ~ 3 óra.

**Nyitott idő, bőrösödés kezdete:** 20-25 perc.

**Repedés áthidaló képesség:** maximum 5mm.

**Burkolható:** ~ 24 óra.

**Járható:** ~ 24 óra.

**Tűzvédelmi besorolás:** F.

**KISZERELÉS** 12 kg, 6 kg, légmentesen záródó műanyag vödörben.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5-+25°C között).